CELEX: C2007/140/18
Language: el
Date: 2007-06-23 00:00:00
Title: Υπόθεση C-171/07: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht des Saarlandes (Γερμανία) στις 30 Μαρτίου 2007 — Apothekerkammer des Saarlandes, Marion Schneider, Michael Holzapfel, Dr. Fritz Trennheuser και Deutscher Apothekerverband e.V. κατά Saarland και Ministerium für Justiz, Gesundheit und Soziales, προσεπικληθείσα: DocMorris N.V.

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/11
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht des Saarlandes (Γερμανία) στις 30 Μαρτίου 2007 — Apothekerkammer des Saarlandes, Marion Schneider, Michael Holzapfel, Dr. Fritz Trennheuser και Deutscher Apothekerverband e.V. κατά Saarland και Ministerium für Justiz, Gesundheit und Soziales, προσεπικληθείσα: DocMorris N.V.
   (Υπόθεση C-171/07)
   (2007/C 140/18)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht des Saarlandes
   Διάδικοι στην υπόθεση της κύριας δίκης
   Αιτούντες: Apothekerkammer des Saarlandes, Marion Schneider, Michael Holzapfel, Dr. Fritz Trennheuser, Deutscher Apothekerverband e.V.
   
      Καθών: Saarland, Ministerium für Justiz, Gesundheit und Soziales
   
      Προσεπικληθείσα: DocMorris N.V.
   Προδικαστικά ερωτήματα
   
               1)
            
            
               Πρέπει οι διατάξεις που αφορούν την ελευθερία εγκαταστάσεως των κεφαλαιουχικών εταιριών (άρθρα 43 και 48 ΕΚ) να ερμηνεύονται υπό την έννοια ότι αντιτίθενται σε απαγόρευση βάσει της οποίας δεν επιτρέπεται να είναι ιδιοκτήτες φαρμακείων πρόσωπα τα οποία δεν έχουν την ιδιότητα του φαρμακοποιού, όπως η απαγόρευση αυτή ρυθμίζεται με τα άρθρα 2, παράγραφος 1, σημεία 1 έως 4 και 7, 7, πρώτη περίοδος, και 8, πρώτη περίοδος, του Gesetz über das Apothekenwesen — ApoG — (νόμου περί φαρμακείων), όπως ο νόμος αυτός αναθεωρήθηκε στις 15.10.1980 [BGBl. (Εφημερίδα της Ομοσπονδιακής Κυβερνήσεως) I, σ. 1993] και τροποποιήθηκε για τελευταία φορά με το άρθρο 34 του κανονιστικού διατάγματος της 31.10.2006 (BGBl I, σ. 2407);
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Έχει η εθνική αρχή βάσει του κοινοτικού δικαίου, ιδίως δε ενόψει του άρθρου 10 ΕΚ και της αρχής της πρακτικής αποτελεσματικότητας του κοινοτικού δικαίου, τη δυνατότητα και την υποχρέωση να μην εφαρμόζει εθνική νομοθεσία που η ίδια κρίνει ότι αντιβαίνει στο κοινοτικό δίκαιο, ακόμα και στην περίπτωση που η νομοθεσία αυτή δεν παραβιάζει προδήλως το εν λόγω δίκαιο και το Δικαστήριο των Ευρωπαϊκών Κοινοτήτων δεν έχει διαπιστώσει ασυμβατότητά της προς το δίκαιο αυτό;